# Die Schedelsche Weltchronik (deutsch):145

| 144 <<<Vorheriges Blatt | Die Schedelsche Weltchronik Blatt CXLV | Nächstes Blatt>>> 146 |
| unkorrigiert | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. |

## CXLIIII verso:

IOhannes der ander ein ro$^e$mer was ein babst bey kaiser iustiniani zeiten. der hat in anfang seins babstthumbs den bischof anthimuz vin abfals wegen in die arrianischen ketzerey verdambt. Der kaiser iustinianus in willen den ro$^e$mischen stu$^o$l zeeren hat deszmals zwen bischof mit gaben gein rom gesendet son seinen wegen den ro$^e$mischen babst damit zegru$^e$szen. vnd dieselben gabe sant peters tempel zeopffern. Nemelich einen gildein kopf mit edelm gestain von sechs pfunden. Diser Iohannes (von dem die geschichtbeschreyber wenig setzen)starb als er.ij.iar. vnd.iiij.monat geseszen was vnd der stu$^o$l feyret sechs tag.
AGapitus ein ro$^e$mer wardt zu babst gemacht vnd von stundan von dem konig theodato zu dem kaiser iustiniano gesendet zestillen seinen zorn den er vber theodatum het darumb das er amalsiuntham des konigs athalarici muter zeverschiken vnnd zeerto$^e$dten het verfu$^e$get. Als aber agapitus vomm kaiser erlich empfangen wardt vnd fride erworben het do wardt er vomm kaiser angesunnen die euticianischen wone vnd maynung zebestettigen. do aber der heillig man sich des widersetzet do field der kaiser gein ime in bedroung. Do sprach agapitus ich hab mir gewu$^e$nscht zu dem allercristenlichsten kaiser iustiniano zekomen so hab ich dioclecianum gefunden der ein wissentlicher feint der cristen gewest ist. Ausz solcher freyer rede vnd go$^e$tlichem geschicke wardt iustininianus bewegt dz er den recht cristenlichen glawben anname vnd anthimum den constantinopolitanischen bischoff vnnd beschu$^e$tzer der euticianischen ketzerey auszgetribe vnnd einen andern recht cristenlichen man an sein stat setzet. den diser Agapitus weyhet. vnnd vnlanng darnach zu Constantinopel starb als er xi. monat.xix.tag geseszen was.
SJlucrius ausz campania wardt ausz gehaisze oder gepote des konigs theodati zu babst gescho$^e$pft. wiewol solchs dauor nit ausz koniglichem sunder kaiserlichem gewalt beschahe. aber die bedroung des konigs fu$^e$rtraffe die vernunft vnnd redlichen vrsach des gesetzs. dann er droet der pfafheit den tod ausz anwegung Vigilij des ro$^e$mischen diacons vnd schatzmaisters gepote. Theodora die kaiserin siluerio den babst bey bedroung mennam den constantinopolitanischen bischoff zeuertreiben vnd anthimuz herwider zeberu$^o$ffen. des widersetzet er sich. do schub die kaiserin den herfu$^e$rer belizario den siluerium auszzestoszen vnd vigilium an sein stat zesetzen belizarius mit kriegs hendeln beku$^e$mmert befalhe die sach anthomme seim weib. do bestellet vigilius ettlich zeu$^e$gen die beschuldigten siluerium das er die statt rom het wo$^e$llen verraten. demnach wardt siluerius gezwungen sich des babstthumbs zeuerzeihen vnd ein closterlich leben anzenemen. Der wardt in ellend verschickt vnd starb nit on wone der heiligkeit als er ein iar.v.monat.xij.tag geseszen was. Vigilius der ro$^e$mer wardt zu der zeit iustiniani zu babst erwelt.an den begeret die kaiserin theodora gein constantinopel zeziehen vnd anthemiuz wider einzesetzen. do er sich des wideret wardt er gein constantinopel gefu$^e$rt vnd darumb also hart geschlagen das er schier gestorben wer vnd an eim strick durch die gantzen stat bis zu vesperzeit vmbegezogen. darnach in einen kercker gelegt vnnd ettwielang mit prot vnd wasser gehelligt. also gedultigclich das er alweg sprach sich noch ergers verschuldet haben wo er mit gepurlicher straff gepeinigt werden solt. Nachfolgend wardt er herwider beru$^e$ft vnd starbt als er.xvij.iar.vi.monat.xxvi.tag geseszen wz

## CXLV recto:

DAs funft concili zu Constantinopel gehalten ausz gescheft des babsts agapiti vnd des kaisers iustiniani vorlangst angefangen. hat sich zu der zeit vigilij des babsts. imm iar des hails. vc.xxxviij. geendet. wider theodorum. vnd alle ketzer. die do hielten das die allerseligst iunckfraw maria allain menschen vnnd nicht got vnn menschen geporn het. In demselben concili wardt gesetzt das die selig iunckfraw Maria ein muter gottes solt genant werden. das sie vnns mit irer geperung got geporn het. Alda warden.xiiij. capittel der verfluchung wider die lesterung theori vnd seiner gesellen beschriben.
BElizarius ein man ratherlicher erberkeit. gestreng in waffen. ein fu$^e$rer des kriegs von dem kayser iustiniano mit groszer menig geordnet hat erstlich die persier die die ro$^e$mischen gegent schwerlich beschedigten angegriffen vnd mit groszen streitten ernidergelegt. vnd ist mit willen des kaisers zu constantinopel triumphirende eingezogen. Diser Belizarius wardt von iustiniano dem kasier gein affricaz. die das volck wandalorum vil iar beseszen hetten mit eim heer geschickt. Der hat eylends mit den wandalischen einen streyt getan inen vil volcks nidergeworffen. iren konig Gelisinerum gefangen vnnd gein constantinopel gesendt. vnnd die statt carthago wider an das reich gebracht. Darnach wardt diser von vil streyten hohberu$^e$mbt Belizarius von iustiniano wider den konig theodatum geschickt welsche land van der dienstperkeit der gothier zeerledigen. Dieweil nw Belizarius ettliche zeit in sicilia verzohe do starb der gothier konig theodatus. an desselben stat kome einer genant vitigis. wider denselben verfu$^e$eret belizarius den angefengten krieg. ausz sicilia in campaniam ziehende gein neapolis. die eroberet er mit gewalt. erto$^e$dtet vil lewt keins alters. noch iugent noch weiplicher person verschonende. von dannen eylet er gein Rom da fluhen die Gothier die daselbst warnn bey nacht herausz vnnd lieszen die thor offen vnnd zohen eylent in die statt rauenna. Als aber belizarius maynet das der konig vitigis mit groszer heers craft fu$^e$r rom ziehen wurd do bewaret er alleweil die statt mit mawr schu$^e$ttwer vnd graben in groszer eyle. Nw kom der konig vitigis wol mit hundert tausent menschen. Als aber belizarius die statt lenger dann iar vnd tag beschu$^e$tzt het do entschloss er sich mit vitige vnd seinem heer zeschlahen Aber vitigis wolt sein nit erharren sunder fluhe gein rauenna. dem eylet belizarius nach vnd fienge ine in der statt vnnd fu$^e$eret ine gein constantinopel im funften iar seiner zukunft in welsche lannd